《水调歌头二首 其一》
清代·端木埰

三五月明夜，秋色最清时。却教人意惆怅，向夕雨如丝。

漫说浮人深处，安得浮人卷去。千里共清晖。有酒镇慵把，空对暝烟低。

到深夜，莹镜彩，透书帷。问天何故，今夕偏令月来迟。

应恹人间弦筦，特藉氛昏遮满，镇与俗相违。直待万缘寂，来慰素心期。

作者简介：清江苏江宁人，字子畴。同治间年四十余，始以优贡疏荐内阁中书，光绪间官至侍读。性兀傲不与时俗。卒年七十三。有《名文勖行录》、《赋源楚辞启蒙》及诗文词笔记等。